[bookmark: _GoBack] (
IDEAS 
PARA UN
H
A HOMILÍA CON N
EN
OS
08
 
M
A
I
O
 
2022
)





Xesús, Bo PASTOR,
lévanos ao Pai

1. VER: O oficio de pastor
-Nas nosas aldea todos coñecemos a pastores de ovellas. 

Cal é a tarefa do pastor? Onde as leva? Como as guían? Coñecerán os seus nomes e os seus hábitos?

 - Tamén na época de Xesús había en Israel rabaños de ovellas, era un pobo de pastores, pero habíaos bos e malos.

Coñecedes algún? É arriscado ser pastor?


2.XULZGAR: Xesús é o Bo Pastor

-No evanxeo de hoxe, Xesús dinos que el é o pastor,  “coñezo as miñas ovellas e elas séguenme, doulles a vida eterna e ninguén as arrebatará da miña man”. Claro que iso custoulle a súa vida.

QUE NOS QUIRE DICIR?
-Cristo Resucitado é un pastor. Os pastores coidan as ovellas, lévanas a beber, coñecen a cada unha polo seu nome, curan as súas feridas, deféndenas, búscanas cando se perden… Como nos coida e nos guía Xesús!. 
Xesús Resucitado é o BO PASTOR. Nós somos os seus amigos, os seus discípulos, as ovellas do seu rabaño. Queremos ser boas ovellas que coñecen o pastor, escoitan a súa voz, ségueno, fanlle caso. El coñece o noso nome, guíanos. 

-Xesús deu a súa vida por nós na cruz, contáxianos a súa vida divina e dános a vida eterna. 

-Xesús é o bo Pastor que nos leva ao Pai: lévanos a Deus, a crer nel, a vivir para el. 

Déixaslle ser o teu pastor? Quéreslle de verdade? Confías nel? Deixas que te coide, guíe e salve? 


3. ACTUAR: Necesítanse pastores que leven ao Pai

-Necesitamos persoas que nos leven a Deus, que nos axuden a coñecelo e a quererlle, que nos fagan fortes na fe. 

-Chamamos tamén pastores aos bispos e sacerdotes: O báculo do bispo aseméllase ao caxato que utilizan os pastores para guiar con agarimo e amor as súas ovellas. Felicitade hoxe ao sacerdote da túa parroquia e agradecer con el porque nos axuda a crer e amar a Xesús. 

-Todos somos uns pouco pastores cando coidamos os demais e lles damos vida: aos máis pequenos, enfermos… Agradece a presenza dos bos pastores na túa vida: sacerdotes, catequistas, pais, educadores. 

-Facede un mural coa frase “O Señor é o meu Pastor”. Debuxamos a Xesús Bo Pastor e a cada neno dámoslle unha ovella para poñelas no ofertorio á beira de Xesús para que nos coide e o sigamos. 
-Este mes celebramos á “divina pastora” (María) e ás “pastoras divinas” (nais).

                                    Que podemos facer? 
                                                      E en comunidade?

LECTURAS
FEITOS DOS APÓSTOLOS 13, 14. 43-52: Sabede que nos dedicamos aos xentís, nós e o Espírito Santo.

Naqueles días, Paulo e Bernabé continuaron desde Perge e chegaron a Antioquía de Pisidia. O sábado entraron na sinagoga e tomaron asento. Moitos xudeus e prosélitos adoradores de Deus seguiron a Paulo e Bernabé, que falaban con eles exhortándoos a perseverar fieis á graza de Deus. 

O sábado seguinte, case toda a cidade acudiu a oír a palabra do Señor. Ao ver o xentío, os xudeus enchéronse de envexa e respondían con blasfemias ás palabras de Paulo. Entón Paulo e Bernabé dixeron con toda valentía: «Tiñamos que anunciarvos primeiro a vós a palabra de Deus; pero como a rexeitades e non vos considerades dignos da vida eterna, sabede que nos dedicamos aos xentís. Así nolo mandou o Señor: “Eu púxente como luz dos xentís, para que leves a salvación ata o confín da terra”». 
Cando os xentís oíron isto, alegráronse e loaban a palabra do Señor; e creron os que estaban destinados á vida eterna. 

A palabra do Señor íase difundindo por toda a rexión. Pero os xudeus incitaron as señoras distinguidas, adoradoras de Deus, e aos principais da cidade, provocaron unha persecución contra Paulo e Bernabé e expulsáronos do seu territorio. 

Estes sacudiron o po dos pés contra eles e foron a Iconio. Os discípulos, pola súa parte, quedaban cheos de alegría e de Espírito Santo.


SALM0 99: Nós somos o seu pobo e ovellas do seu rabaño.

Apocalipse 7, 9. 14b-17: O Año apacentaraos, e conduciraos cara a fontes de augas vivas.

XOÁN 10, 27-30: Eu dou a vida eterna ás miñas ovellas.

	
Narrador: Narrador: Naquel tempo, díxolles Xesús: 

Xesús: -«As miñas ovellas escoitan a miña voz, e eu coñézoas, e elas séguenme, e Eu doulles a vida eterna; non perecerán para sempre, e ninguén as arrebatará da miña man. O meu Pai, que mas deu, supera a todos, e ninguén pode arrebatalas da man de meu Pai. Eu e o Pai somos un.». 

(Narrador - Xesús)




